Димитър Костов (финансист)
Димитър Иванов Костов е български финансист и политик от Българската социалистическа партия, министър на финансите в правителството на Жан Виденов (1995-1997).

Биография 
Завършва Висшия икономически институт „Карл Маркс“ през 1981 г., след което е служител в Държавния комитет по планиране (1981-1990).

В началото на 1990-те години е заместник-министър (1990-1992) и първи заместник-министър (1993-1995) на финансите. Оглавява Министерството на финансите в кабинета на Жан Виденов. Този период е свързан с тежка икономическа криза и хиперинфлация, като правителството е изправено пред реалната възможност за втори път след 1990 г. да прекрати плащанията по външните си задължения.

Занимава се с банкова дейност след падането на кабинета Виденов. Изпълнителен директор е на Централната кооперативна банка от 1997 до 1999 г., а след това - на банка „Алианц България“ и председател на УС на Асоциацията на търговските банки. От юни 2005 г. е член на УС, подуправител и директор на управление Банково на Българската народна банка.

Източници 
 
 Биография на Димитър Костов, архивирано от Димитър Костов, сайт на БНБ

Министри на финансите на България
Български политици след 1989
Български банкери
Родени във Видин
Възпитаници на УНСС